
	1.
	Noteikumu (grozījumu) projekts
 Grozījumi Ministru kabineta 2021. gada 1. jūnija noteikumos Nr. 345 "Aizsargātā lietotāja tirdzniecības pakalpojuma noteikumi"
	Iebildums
Uzskatām, ka papildu atbalstu aizsargātajiem lietotājiem 10 euro apmērā var paredzēt tikai tam periodam, kam šobrīd var tikt nodrošināts finansējums. No anotācijas 3.sadaļā sniegtās informācijas secinām, ka tas būtu līdz šī gada beigām. Savukārt attiecībā uz turpmākajiem gadiem norādām, ka atbalsta palielināšana būs iespējama tikai tad, kad būs atrisināts jautājums par finansēšanas avotu nepieciešamo izdevumu segšanai. Ņemot vērā minēto, lūdzam precizēt noteikumu projektu.
 
Piedāvātā redakcija
-
	Anželika Osipova (FM)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Tiesību akta projekts “Grozījumi Ministru kabineta 2021. gada 1.jūnija noteikumos Nr. 345 “Aizsargātā lietotāja tirdzniecības pakalpojuma noteikumi”” paredz noteikt papildu maksājuma samazinājumu 10 euro apmērā rēķina summai par elektroenerģiju un sistēmas pakalpojumiem, neiekļaujot tajā pievienotās vērtības nodokli, un noteikt kā patstāvīgu atbalstu, tādējādi palielinot vispārējās valdības budžeta izdevumus 2024.-2026.gadā par 11 400 000 euro katru gadu un negatīvi ietekmējot vispārējās valdības budžeta bilanci.
Ņemot vērā ka plānoto grozījumu rezultātā 2024.-2026.gadā palielinās vispārējās valdības budžeta izdevumi, atbilstoši Fiskālās disciplīnas likuma 9.pantam, nepieciešams nodrošināt izdevumu pieaugumu kompensējošos pasākumus.
 
Piedāvātā redakcija
-
	Edgars Vītols (FM)

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Anotācijas 3.sadaļas 6.punktā ir sniegta informācija, ka 2023. gada janvāra un februāra atbalstu saņēma vidēji 90 772 aizsargātie lietotāji un izmaksātā atbalsta summa bija 3 088 801 euro. Ievērojot minēto, var secināt, ka, lai sniegtu atbalstu esošajam aizsargāto lietotāju skaitam esošajā apmērā pilnam gadam, būtu nepieciešams finansējums 18 532 806 euro apmērā.  Ņemot vērā, ka Ekonomikas ministrijas budžeta apakšprogrammā 29.02.00 "Elektroenerģijas lietotāju atbalsts" aizsargāto lietotāju atbalstam ir paredzēts finansējums 2023.gadam 21 763 090 euro apmērā, uzskatām, ka budžetā paredzētais finansējums ir pietiekams, lai līdz gada beigām 95 000 aizsargātajiem lietotājiem sniegtu atbalstu esošajā apmērā.
Ņemot vērā iepriekš minēto, lūdzam anotācijas 3.sadaļas 2.ailē, 1., 1.1. un 2., 2.1. punktā norādīt “21 763 090”, svītrojot finansiālo ietekmi 3. un 3.1.punktā. Vienlaikus 4. un 6.ailē lūdzam aizpildīt 1. un 1.1.punktu, svītrojot finansiālo ietekmi 3. un 3.1.punktā, kā arī svītrojot 5., 7. un 8.ailē apspoguļotās izmaiņas. Turklāt lūdzam attiecīgi pārskatīt un precizēt 6.punktā norādīto, iekļaujot tajā tikai tādu informāciju, kas pamato iespēju papildu atbalstu 2023.gadā nodrošināt Ekonomikas ministrijai piešķirto valsts budžeta līdzekļu ietvaros.
 
Piedāvātā redakcija
-
	Anželika Osipova (FM)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
Lūdzam redakcionāli precizēt anotācijas 3.sadaļas punktā “Cita informācija” norādīto informāciju.
Piedāvātā redakcija
Noteikumu projekta izpilde tiks nodrošināta Ekonomikas ministrijas budžeta apakšprogrammā 29.02.00 "Elektroenerģijas lietotāju atbalsts" paredzētā finansējuma ietvaros.
 
	Anželika Osipova (FM)



